Potenciálne Zdravotné Problémy: Bolesť pri Prehĺtaní a Neustále Nutkanie na Prehĺtanie
Dobrý večer chcem sa opýtať keď prehltam tam cítim ze ma boli na lavej strane hrdla a núti ma stále prehltat ci to moze byt neviem ci treba ísť lekárovi aby mi dal ATB teplotu nemám 
Ďakujem za poradenie
Dobrý deň,
ďakujeme za Vašu otázku.
Mrzí nás Váš aktuálny zdravotný stav. Bolesť hrdla pri prehĺtaní môže mať mnoho príčin. Najčastejšie sa objavujú v dôsledku akútne prebiehajúcej vírusovej alebo bakteriálnej infekcie. Pri jej vylúčení, resp. pridružení iných príznakov, je možné brať do úvahy alergie, reflux, neurologické, ťažkosti prípadne iné vážnejšie diagnózy. Žiaľ, v našej kompetencii nie je možné stanoviť príčinu prebiehajúcich ťažkostí. Tú je možné určiť iba po dôkladnom lekárskom vyšetrení. Odporúčam teda návštevu lekára, ktorý rozhodne o najvhodnejšom spôsobe liečby.
Prajem pekný zvyšok dňa.
S pozdravom,
PharmDr. Anna Pacalajová